Ziņojums
pie 2012.gada pārskatu


     Biedrība „Būvmateriālu ražotāju asociācija” (turpmāk – Asociācija), juridiskā adrese Lielirbes iela 17-A, Rīga, LV-1046, reģistrēta LR Uzņēmumu reģistrā 2010.gada 3.martā ar reģistrācijas Nr. 40008154854. 

     Nolūkā īstenot asociācijas mērķus, 2012.gadā tika organizētas 10 asociācijas Valdes un Vecbiedru sēdes, asociācijā tika uzņemti 1 jauns biedrs: SIA „Inspecta Latvia”.
     BRA Valdes sēdēs, kā uzaicinātie viesi savas prezentācijas sniedza:                      - VID Nodokļu pārvaldes Rīgas Pārdaugavas klientu apkalpošanas centra Klientu     apkalpošanas nodaļas Konsultāciju  sektora vadītājas  Zenta Dirvena ar prezentāciju „Fizisko personu mantiskā stāvokļa un nedeklarēto ienākumu deklarēšanas likums”. 
- Jānis Grišāns (Ecoenergygroup) Rūpnieciskā energoaudita tiesiskā bāze . Sergejs Kiseļovs (Ecoenergygroup) Energoaudits rūpnieciskā uzņēmumā.                                - Andris Trifanovs (Bureau Veritas Latvia, rūpniecības nodaļas vadītājs),           Gunta Kazinovska (Bureau Veritas Latvia, Sertifikācijas koordinatore)
„Energoefektivitātes aktualitātes rūpniecības nozarē, likumdošanas apskats un informāciju par energopārvaldības sistēmu”;                                                                - Andris Gulbis („Komerccentrs Dati grupa” Valdes priekšsēdētājs, LTRK Pakalpojumu padomes vadītājs) - IKT Tehnoloģiju vieta un loma uzņēmuma efektivitātes uzlabošanā”;                                                                                                   - SIA "Out Loud" vadītāja Līga Bērziņa – „Kā veiksmīgi izmantot sociālos medijus uzņēmējdarbībā”;                                                                                                                 - Mārtiņš Straume (Latvijas Būvinženieru savienības Valdes priekšsēdētājs) – par sadarbību būvdarbu vadītāju un būvuzraugu darba novērtēšanā;                                         - Agris Raciborskis (Konsultatīvā sabiedrība „Conventus”) – par parādu atgūšanu no juridiskām un privātām personām, ārvalstīs samaksātā PVN atgūšana, debitoru portfeļa monitorings;                                                                                                          - Kaspars Rumba (SIA Deloitte Latvia menedžeris) – Uzņēmumu ienākumu     nodokļu atlaide investīcijām. Neizmantotās iespējas.

   19.-20.oktobrim BRA uzņēma Igaunijas būvmateriālu ražotāju asociācijas delegāciju un organizēja kopīgu abu asociāciju Valdes sēdi. Igaunijas kolēģi tika iepazīstināti ar jauno cementa ražotni SIA „Cemex”.
    Pārskata periodā BRA aktīvi darbojās Latvijas Tirdzniecības un rūpniecības kameras darba grupās, sevišķi risinot enerģētikas izmaksu jautājumus, Latvijas Būvinženieru Valdē, kā arī būvniecības speciālistu sertifikācijā, Saeimas Tautsaimniecības komitejas darba grupā pie jaunā Būvniecības likuma izstrādes un saskaņošanas, Latvijas Izglītības ministrijas Nozaru ekspertu padomē pie jauno speciālistu apmācības programmu izstrādes, Būvindustrijas koordinācijas centrā risinot būvniecības likumdošanas sakārtošanu.
     BRA kopīgi ar RTU izstrādāja un virzīja apstiprināšanai starptautiski atzītu profesijas studiju standartu Ilgspējīgas būvniecības projektu vadības inženieris.
    BRA pasūtīja starptautiskajai kompānijai KPMG pētījumu pētījuma ‘Latvijas Obligātā iepirkuma komponenšu (OIK) piemērošanas salīdzinošā analīze” ar sadaļām:                                                                                                                           1. Eiropas valstu elektroenerģijas tarifikācijas sistēmas salīdzinošā analīze.
2. Atjaunojamo energoresursu atbalsta mehānisma ietekme uz Latvijas lielāko elektroenerģijas patēriņa uzņēmumu finanšu radītājiem.
3. Elektroenerģijas patērētāju atlaižu mehānismu tiesiskais regulējums.
4. OIK atlaižu mehānisma modeļa piedāvājums Latvijas uzņēmumiem. 
    Šis pētījuma materiāli nosūtīti Valsts prezidentam, Ministru prezidentam, Ekonomikas, Finanšu, Tieslietu, Labklājības ministriem.
   Sagatavoti priekšlikumi Ekonomikas un Satiksmes ministrijām:                                 -  par Eiropas Parlamenta un Padomes Regula Nr. 305/2011 ieviešanu, paredzot  iespēju ražotājiem ekspluatācijas īpašību deklarācijas iesniegt ne tikai papīra, bet arī elektroniskajā formātā.                                                                                                     - par  prioritāti dzelzceļa vagonu piešķiršanas kārtībai Latvijas eksportētājiem.         - par Grozījumiem MK 2009.gada 10.marta noteikumos Nr.221 „Noteikumi par elektroenerģijas ražošanu un cenu noteikšanu, ražojot elektroenerģiju koģenerācijā”.                                                                                                                - par Jaunu tehnoloģiju un vietējo materiālu izmantošana ceļu būvē Latvijā.                     - par Salaspils novada teritorijas plānojuma apstiprināšanu.                                        - par ministrijas un Ekonomikas ministra darba novērtējumu.                                         - par grozījumu nepieciešamību būvnormatīvā LBN 405-01.                                              - par LBN 002-00 „Ēku norobežojošo konstrukciju siltumtehnika” pārskatīšanas nepieciešamību.                                                                                                           - Par grozījumu nepieciešamību likumā „Par uzņēmumu ienākuma nodokli”.
    Konkurences padomei tika sagatavota informācija par transportbetona ražošanas attīstības tendencēm, Ordeņu Kapitula Triju Zvaigžņu ordeņa Domei par kandidatūru izvirzīšanu apbalvošanai ar Triju zvaigžņu ordeni. 
   BT-1 izstādes "Māja I 2011" laikā Ķīpsalā, BRA organizēja un sagatavoja semināra programmu par būvmateriālu ražošanas tendencēm, būvmateriālu atbilstības novērtēšanas jautājumiem, kvalitātes novērtēšanu u.c. 
   Asociācija noslēdza līgumu ar SIA „Ceļu eksperts” par pētījumu „Ceļu specifikācijas 2012” nodaļas zemes klātnes būvniecība un aukstā pārstrāde ar mērķi izstrādāt priekšlikumus specifikāciju prasību pārstrādei. 
   BRA izvirzīja un nosūtīja savu pārstāvi darbam Eiropas Standartizācijas komitejā CEN/TC129 „Glass in Buildings”. 
    Pārskata periodā tika apkopoti asociācijā ietilpstošo uzņēmumu ražošanas (ražošanas apjoms, strādājošo skaits, investīciju apjoms ražošanā, eksporta apjoms) un enerģijas patēriņa dati (elektroenerģija, gāzes enerģija) par laika posmu no 2007.līdz 2012.gadam, veikta to analīze. Sagatavota virkne rakstu Latvijas masu medijiem par būvmateriālu nozares attīstību un tās perspektīvām.
   
    Asociācijas gada ienākumus veido asociācijā ietilpstošo biedru naudas maksājumi, saskaņā ar Valdē apstiprināto dalībnieku biedru maksām, un 2012.gadā sastāda       LVL. Izdevumi sastāda      LVL.

    Ar darba līgumiem nodarbināto patstāvīgu darba ņēmēju asociācijā ir tikai tās izpilddirektors. Grāmatvedības pakalpojumu sniedz SIA „Padomnieks”. Pamatojoties uz Uzņēmuma līgumu Nr.1 Jānis Anspaks veic Būvmateriālu ražotāju mājas lapas administrēšanu. 
Asociācijai nav saistību, ķīlu, garantiju, galvojumu.



Būvmateriālu ražotāju asociācijas 
izpilddirektors                                                                                       L.Jākobsons





Rīgā, 2013.gada 25.februārī


